आयुक्त ने लोअर माल रोड की मरम्मत कार्यो की समीक्षा करते हुए कहा कि माल रोड की मरम्मत तेजी से पूरी की जाए, ताकि नंदा देवी का डोला परंपरागत मार्ग से निकाला जा सके। आयुक्त ने रोड की स्थिति को देखते हुए डोले के साथ गुजरने वाले वाहनों को एहतियातन अपर माल रोड से ले जाने का सुझाव दिया है। इस संबंध में मेला आयोजकों से वार्ता करने को भी कहा गया। आयुक्त ने साफ किया कि मेले में दुकानें, झूले व अन्य सामान का ट्रांसपोर्टेशन अपर माल रोड से ना किया जाए। यह सामान कालाढूंगी रोड से लाया और ले जाया जाए। बैठक में एडीएम हरबीर सिंह, लोनिवि ईई चंदन सिंह नेगी, सहायक अभियंता डीएस बिष्ट, एमएम जोशी आदि मौजूद थे।